|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΥΓΕΙΑΣ & ΚΟΙΝΩΝΙΚΗΣΑΛΛΗΛΕΓΓΥΗΣ**  ΔΙΟΙΚΗΣΗ 2ΗΣ ΥΓΕΙΟΝΟΜΙΚΗΣΠΕΡΙΦΕΡΕΙΑΣ ΠΕΙΡΑΙΩΣ & ΑΙΓΑΙΟΥ  ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ»  **ΓΕΝΙΚΟ ΝΟΣΟΚΟΜΕΙΟ – Κ.Υ. ΛΗΜΝΟΥ**  **ΓΡΑΦΕΙΟ ΚΛΗΡΟΝΟΜΙΩΝ** | **Α.Δ.Α:** 6ΓΚ546907Ο-ΗΓ4  **ΑΔΑΜ :** 20PROC006505998  **Μυτιλήνη 30/3/2020**  **Αριθμ. πρωτ. 5343** |
|  |  |
| Ταχ. Δ/νση: Ε. Βοστάνη 48  Ταχ. Κώδικας: 81100  Πληροφορίες: Πανάγος Νικόλαος  Τηλέφωνο: 2251029753  Fax: 2251029753  Ε-Mail: klirodotimabostani@gmail.com | **ΠΡΟΣ:**  Ως Πίνακας Αποδεκτών |

**ΘΕΜΑ:** ΔΙΕΝΕΡΓΕΙΑ ΜΕΙΟΔΟΤΙΚΗΣ ΔΙΑΓΩΝΙΣΤΙΚΗΣ ΔΙΑΔΙΚΑΣΙΑΣ για την παροχή υπηρεσιών λογιστικής υποστήριξης.

Στα πλαίσια των διατάξεων του Ν. 4182/2013 «*Κώδικας κοινωφελών περιουσιών, σχολαζουσών κληρονομιών και λοιπές διατάξεις*» όπως έχει τροποποιηθεί έως σήμερα

**ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΗ ΧΑΜΗΛΟΤΕΡΗ ΤΙΜΗ**

και έχοντας υπόψη:

1. Το Άρθρο 171 παράγραφος 4 του Ν. 4261/2014 Κεφάλαιο Β’ όπως τροποποίησε το Άρθρο 48 του Ν. 4182/2013
2. Τον νόμο 2889/2001 Άρθρο 13 παράγραφος 8 περί διαχείρισης κληροδοτημάτων Νοσοκομείου Μυτιλήνης
3. Την υπ΄ αριθ. 4109/03 – 03 – 2020 απόφαση του Διοικητή του Γενικού Νοσοκομείου Μυτιλήνης «Βοστάνειο»
4. Τις διατάξεις περί προμηθειών και υπηρεσιών του Δημοσίου.

Ο Διοικητής του Γενικού Νοσοκομείου Μυτιλήνης «Βοστάνειο», ως διαχειριστής των κληρονομιών Γεωργίου Α. Βοστάνη , Μιλτιάδη Παναγιώτη Χλιμίτζα, Ελευθερίου Βερβέρη και Παράσχου ή Παρασκευά Τζιτζή.

**ΖΗΤΑΕΙ**

την **υποβολή** **κλειστής προσφοράς** για την παροχή υπηρεσιών λογιστικής υποστήριξης σύμφωνα με το ΠΔ 146/2003.

Να αναφέρεται ότι η προσφερόμενη τιμή επιβαρύνεται με το νόμιμο Φ.Π.Α.

Ο διαγωνισμός θα διενεργηθεί στις **13/04/2020** ημέρα Δευτέρα και ώρα **12:00**.

Η προσφορά σας θα γίνεται αποδεκτή στο Γραφείο Κληρονομιών το αργότερο ως την Παρασκευή **10/4/2020 και ώρα 14:30μ.μ.** και σύμφωνα με το πρωτόκολλο της Γραμματείας του Γενικού Νοσοκομείου Μυτιλήνης «Βοστάνειο».

Προϋπολογισμός δαπάνης **5.660,00 ευρώ μη συμπεριλαμβανομένου Φ.Π.Α.**

Η προσφορά θα αποτελείται από τους εξής υποφακέλους:

* **Στον πρώτο φάκελο** θα τοποθετηθούν τα σχετικά δικαιολογητικά με τα απαραίτητα προσόντα, την σχετική έγγραφη εμπειρία όπως αυτά αναφέρονται κατωτέρω στις παρ. Γ & Ε καθώς και σχετική εμπειρία του Ν. 4182/2013 περί «*Κώδικας κοινωφελών περιουσιών, σχολαζουσών κληρονομιών και λοιπές διατάξεις*».
* **Στον δεύτερο φάκελο** θα τοποθετηθεί η τεχνική περιγραφή του έργου
* **Στον τρίτο φάκελο** θα υποβληθεί γραπτή οικονομική προσφορά.

ΓΕΝΙΚΟΙ ΟΡΟΙ

**Α.**  **Φάκελος δικαιολογητικών**

1. Οι συμμετέχοντες στους διαγωνισμούς υποχρεούνται να υποβάλλουν, μαζί με την προσφορά τους, υπεύθυνη δήλωση της παρ. 4 του άρθρου 8 του ν. 1599/1986 (Α΄75), όπως εκάστοτε ισχύει, στην οποία :
   1. Να αναγράφονται τα στοιχεία του διαγωνισμού ή διαδικασίας ανάθεσης στον οποίο συμμετέχουν.
   2. Να δηλώνεται ότι, μέχρι και την ημέρα υποβολής της προσφοράς τους δεν έχουν καταδικασθεί με αμετάκλητη απόφαση για κάποιο αδίκημα από τα αναφερόμενα στην περίπτωση (1) του εδ. α της παρ. 2 του Π.Δ.118 ΦΕΚ 150/2007, δεν τελούν σε κάποια από τις αναφερόμενες στην περίπτωση (2) του εδ. α της παρ. 2 του Π.Δ.118 ΦΕΚ 150/2007 καταστάσεις, είναι φορολογικά και ασφαλιστικά ενήμεροι ως προς τις υποχρεώσεις τους της περίπτωσης (3) του εδ. α της παρ. 2 του Π.Δ.118 ΦΕΚ 150/2007, είναι εγγεγραμμένοι στο οικείο Επιμελητήριο ή ασκούν γεωργικό ή κτηνοτροφικό επάγγελμα, κατά περίπτωση, σύμφωνα με τα οριζόμενα στην περ. (4) του εδ. α της παρ. 2 και στην περ. (3) του εδ. β της παρ. 2 του παρόντος, δεν τελούν σε κάποια από τις αναφερόμενες στην περ. (2) του εδ. γ της παρ. 2 του Π.Δ.118 ΦΕΚ 150/2007 κατάσταση.
   3. Να αναλαμβάνεται η υποχρέωση για την έγκαιρη και προσήκουσα προσκόμιση των δικαιολογητικών της παρ.2 και σύμφωνα με τους όρους και τις προϋποθέσεις του άρθρου 20 του ΠΔ 118/07.
   4. Εφόσον οι προμηθευτές συμμετέχουν στους διαγωνισμούς με αντιπρόσωπό τους, υποβάλλουν μαζί με την προσφορά παραστατικό εκπροσώπησης.

**Β.** Τα **ΤΕΧΝΙΚΑ ΣΤΟΙΧΕΙΑ** της προσφοράς τοποθετούνται σε χωριστό σφραγισμένο φάκελο μέσα στον κυρίως φάκελο, με την ένδειξη «**ΤΕΧΝΙΚΗ ΠΡΟΣΦΟΡΑ**». Σημειώνεται ότι επί ποινή απόρριψης στο φάκελο αυτό δεν πρέπει να περιλαμβάνονται οικονομικά στοιχεία.

**Γ.** Τα **ΟΙΚΟΝΟΜΙΚΑ ΣΤΟΙΧΕΙΑ** της προσφοράς, επί ποινή απορρίψεως, τοποθετούνται σε χωριστό σφραγισμένο φάκελο, επίσης μέσα στον κυρίως φάκελο, με την ένδειξη «**ΟΙΚΟΝΟΜΙΚΗ ΠΡΟΣΦΟΡΑ**». Σε περίπτωση που τα ΤΕΧΝΙΚΑ στοιχεία της προσφοράς δεν είναι δυνατόν, λόγω του μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδείξεις του κυρίως φακέλου.

ΤΕΧΝΙΚΕΣ ΠΡΟΔΙΑΓΡΑΦΕΣ

**Α.** ΣΚΟΠΙΜΟΤΗΤΑ

Οι επιδιωκόμενοι στόχοι των παραπάνω και οι αντίστοιχες ημερομηνίες υλοποίησης του για το φορέα είναι οι εξής:

|  |  |  |
| --- | --- | --- |
| Α/Α | ΕΠΙΔΙΩΚΩΜΕΝΟΙ ΣΤΟΧΟΙ | ΗΜΕΡΟΜΗΝΙΕΣ ΕΠΙΤΕΥΞΗΣ ΣΤΟΧΩΝ |
| **1** | Εφαρμογή της διαδικασίας της μηνιαίας οριστικοποίησης των οικονομικών συναλλαγών των Κληροδοτημάτων | **Συμφωνημένα ισοζύγια κάθε μήνα εντός 30 ημερών του επόμενου μήνα, έως το τέλος του συμβατικού χρόνου** |
| **2** | Η παροχή συμβουλών στα στελέχη και στη Διοίκηση για την υποστήριξη του συστήματος και την επίλυση προβλημάτων οικονομικής φύσης. | **Καθ’ όλο το συμβατικό χρόνο** |
| **3** | Εκπλήρωση όλων των φορολογικών υποχρεώσεων (ηλεκτρονική υποβολή στο taxisnet δηλώσεων κλπ) | **Καθ’ όλο το συμβατικό χρόνο** |
| **4** | Σύνταξη οικονομικών καταστάσεων χρήσεως 2019 | **Έως 31/12/2020** |
| **5** | Σύνταξη οικονομικών καταστάσεων χρήσεως 2020 | **Έως 31/5/2021** |

**Β. ΑΝΤΙΚΕΙΜΕΝΟ ΤΟΥ ΕΡΓΟΥ**

Το υπό προκήρυξη έργο περιλαμβάνει τα παρακάτω:

Την εφαρμογή του Π.Δ. 146/2003 για το έτος 2020

**α)** Η εφαρμογή περιλαμβάνει την εκτέλεση όλων των ενεργειών που απαιτούνται για την ενημέρωση και λειτουργία της γενικής λογιστικής και του δημόσιου λογιστικού, την σύνταξη και έκδοση περιοδικών και ετήσιων καταστάσεων, σύμφωνα με τις διατάξεις του Π.Δ. 146/2003 αλλά και την κείμενη νομοθεσία, την οργάνωση και επίβλεψη της απογραφής τέλους χρήσεως, την ενημέρωση των λογιστικών βιβλίων για τα αποτελέσματα της απογραφής τέλους χρήσεως, το άνοιγμα όλων των λογαριασμών που απαιτούνται για την πλήρη εφαρμογή και η ενημέρωση των λογαριασμών με τα δεδομένα της απογραφής έναρξης αποτελούν μέρος των συμβατικών υποχρεώσεων του αναδόχου.

**β)** Την κατάρτιση των ετήσιων λογιστικών καταστάσεών τους, σύμφωνα με το ΠΔ 146/2003

**γ)** Ο έλεγχος του τρέχοντος Μητρώου Παγίων και η τροποποίηση του εφόσον κριθεί απαραίτητο

**δ)** Εκπλήρωση όλων των φορολογικών υποχρεώσεων των κληροδοτημάτων με ηλεκτρονικό τρόπο μέσω του Taxis ή σε περίπτωση αδυναμίας στην αρμόδια Δ.Ο.Υ.

Αναλυτικότερα:

**1.** Υπολογισμός και έλεγχος όλων των λοιπών στοιχείων του Ενεργητικού και Παθητικού όπως:

I. Συμφωνία Εσόδων- Εξόδων

II. Συμφωνία Τραπεζικών Λογαριασμών

III. Συμφωνία Ταμείου

IV. Συμφωνία οφειλετών

V. Συμφωνία απαιτήσεων

**2.** Επίβλεψη και έλεγχος της σωστής λογιστικής απεικόνισης των λογιστικών γεγονότων που αφορούν τα κληροδοτήματα με βάση την Δημόσια λογιστική και την Γενική Λογιστική

1. Διαμόρφωση του Λογιστικού Σχεδίου των λογαριασμών της Γενικής Λογιστικής σύμφωνα με το ΠΔ 146/2003.
2. Έλεγχος - συνεργασία με την εταιρεία υποστήριξης του μηχανογραφικού συστήματος και με τις οικονομικές υπηρεσίες του για την αξιόπιστη, αποτελεσματική συνλειτουργία και συμφωνία των αντιστοιχιζόμενων λογιστικών κυκλωμάτων της Γενικής Λογιστικής. Οι σχετικές αναλυτικές διαδικασίες καθορίζονται με το Π.Δ. 146/2003.
3. Παραμετροποίηση – αρχικοποίηση του μηχανογραφικού συστήματος έτσι ώστε να λειτουργεί παραγωγικά.
4. Καταχώρηση τιμολογίων αγορών στο μηχανογραφικό πρόγραμμα.
5. Υποστήριξη του Λογιστηρίου για την διενέργεια των λογιστικών εγγραφών και την έκδοση των μηχανογραφικών τίτλων πληρωμής των προμηθευτών και λοιπών υποχρεώσεων μέσω της «εφαρμογής Λογιστηρίου».
6. Παρακολούθηση σε μηνιαία βάση και έλεγχος του συνόλου των λογιστικών εγγραφών και λοιπών διαδικασιών για την αποτελεσματική υλοποίηση της εφαρμογής και παρέμβαση αυτού, όπου απαιτείται, μέσω των υπευθύνων των οικονομικών υπηρεσιών, για τη διενέργεια των αναγκαίων διορθώσεων - βελτιώσεων
7. Σύνταξη μηνιαίου ισοζυγίου στο τέλος κάθε μήνα.

**4.** Η κατάρτιση των Οικονομικών καταστάσεων της Γενικής Εκμετάλλευσης, Αποτελεσμάτων χρήσης, Ισολογισμού, Διάθεσης Αποτελεσμάτων και προσαρτήματος στη σύνταξη Εκθέσεως Διαχείρισης 2020 και την υποβολή αυτών στην εποπτεύουσα αρχή καθώς και τη δημοσίευση στο Φ.Ε.Κ.

Οι οικονομικές καταστάσεις είναι πίνακες στους οποίους εμφανίζονται τα στοιχεία του ισολογισμού και ορισμένων άλλων λογαριασμών κεφαλαιώδους σημασίας.

Σε προσάρτημα των οικονομικών αυτών καταστάσεων εμφανίζονται επεξηγηματικές και άλλες σημαντικές πληροφορίες, που έχουν σκοπό να διευκολύνουν τους ενδιαφερόμενους στην αναγκαία πλήρη ενημέρωση τους.

Οι οικονομικές καταστάσεις είναι οι εξής:

1. Η κατάσταση του ισολογισμού σύμφωνα με το υπόδειγμα της παρ. 4.1.100 του Π.Δ. 146/03.
2. Η κατάσταση του λογαριασμού αποτελεσμάτων χρήσεως σύμφωνα με το υπόδειγμα της παρ. 4.1.200 του Π.Δ. 146/03.
3. Ο πίνακας διαθέσεως αποτελεσμάτων σύμφωνα με το υπόδειγμα της παρ. 4.1.300 του Π.Δ. 146/03.
4. Η κατάσταση του λογαριασμού γενικής εκμεταλλεύσεως σύμφωνα με το υπόδειγμα της παρ. 4.1.400 του Π.Δ. 146/03.
5. Το Προσάρτημα του ισολογισμού και των αποτελεσμάτων χρήσεως είναι απαραίτητο συμπλήρωμα των οικονομικών αυτών καταστάσεων, με το οποίο δίνονται διάφορες πρόσθετες ή επεξηγηματικές πληροφορίες, καταρτίζεται δε σύμφωνα με τα οριζόμενα στην παράγραφο 4.1.501 του Π.Δ. 146/03.

**5.** Η παροχή συμβουλών στα στελέχη και στη Διοίκηση για την υποστήριξη του συστήματος και την επίλυση προβλημάτων οικονομικής φύσης.

**6.** Εκπλήρωση όλων των φορολογικών υποχρεώσεων των κληροδοτημάτων προς την Δ.Ο.Υ., ήτοι:

* Διαγραφή των παλαιών αριθμών φορολογικών μητρώων (Α.Φ.Μ.) των κληρονομιών Γεωργίου Αθανασίου Βοστάνη και Μιλτιάδη Παναγιώτη Χλιμίτζα.
* Σύνταξη αναλυτικής κατάστασης μισθωμάτων (Ε2), κατάστασης λειτουργικών δαπανών, κατάστασης εσόδων – εξόδων, αναλυτικά ανά κληροδότημα.
* Σύνταξη δηλώσεων φορολογίας εισοδήματος ανά κληροδότημα και ενιαίας για την ενσωμάτωση της στην αντίστοιχη του Νοσοκομείου.
* Συνεργασία με το Γραφείο Κληροδοτημάτων του Γενικού Νοσοκομείου «Βοστάνειο» σχετικά με την σύνταξη προϋπολογισμών, αναμορφώσεων τους και απολογισμών των κληροδοτημάτων ξεχωριστά.
* Σύνταξη ισολογισμών ανά κληροδότημα.
* Σύνταξη δηλώσεων ακινήτων και παρακολούθηση καταστάσεων Ε9 για τα ιδιοχρησιμοποιούμενα ακίνητα.
* Σύνταξη δηλώσεων ΜΥΦ ανά κληρονομιά και ενιαία για την ενσωμάτωση της στην αντίστοιχη του Νοσοκομείου.
* Σύνταξη και υποβολή στις αρμόδιες υπηρεσίες κάθε είδους φορολογικού ή ασφαλιστικού εντύπου που προβλέπεται από τις διατάξεις του Ν. 4182/2013, σε συνεργασία με το Γραφείο Κληροδοτημάτων ή μετά την ενσωμάτωση με τις οικονομικές υπηρεσίες του Γενικού Νοσοκομείου Μυτιλήνης «Βοστάνειο».
* Ηλεκτρονική υποβολή συμφωνητικών μίσθωσης ακινήτων.
* Σύνταξη τριμηνιαίας έκθεσης προς το Διοικητικό Συμβούλιο του Γενικού Νοσοκομείου Μυτιλήνης «Βοστάνειο» σε συνεργασία με το Γραφείο Κληροδοτημάτων, σχετικής με τις ενέργειες που πραγματοποίησε συνοδευόμενη από τα πρωτότυπα παραστατικά, όπου απαιτούνται
* Ετήσια έκθεση πεπραγμένων προς το Διοικητικό Συμβούλιο του Γενικού Νοσοκομείου Μυτιλήνης «Βοστάνειο» που θα συνοδεύει τον Απολογισμό, τον Ισολογισμό και την Κατάσταση των Αποτελεσμάτων.

Θα υπάρχει ρητή πρόβλεψη της ευθύνης των εν λόγω εξωτερικών συνεργατών στις συμβάσεις ανάθεσής τους, οι οποίες θα ελέγχονται από πλευράς διοίκησης.

**Γ. ΤΕΚΜΗΡΙΩΣΗ ΤΗΣ ΕΜΠΕΙΡΙΑΣ ΤΟΥ ΔΙΑΓΩΝΙΖΟΜΕΝΟΥ**

Θα πρέπει να τονιστεί ότι η τήρηση του διπλογραφικού συστήματος είναι μια διαδικασία με αρκετές ιδιαιτερότητες, που υπόκειται σε πρόσφατεςκείμενες διατάξεις και νόμους, που πιθανόν να προϋποθέτουν και περαιτέρω ενέργειες πέραν των προαναφερομένων, οι οποίες θα παρέχονται από τον ανάδοχο χωρίς καμία επιπλέον οικονομική επιβάρυνση.

Οι παραπάνω προδιαγραφές θα πρέπει να θεωρηθούν κατ΄ ελάχιστον δεσμευτικές για τους συμμετέχοντες που θα καταθέσουν προσφορά, θεωρώντας ότι θα πρέπει να έχουν την εμπειρία για την ολοκλήρωση οποιαδήποτε επιπρόσθετης εργασίας (πλην των προαναφερομένων),που αυτές θα κρίνουν ως απαραίτητη-υποχρεωτική με σκοπό την πλήρη συμμόρφωση με την κείμενη Νομοθεσία.

Επιπρόσθετα, θα πρέπει να τονιστεί ότι οι συμμετέχοντες μπορούν να συμπεριλάβουν στην προσφορά τους οποιαδήποτε άλλη εργασία (πλην των προαναφερομένων) θεωρούν υποχρεωτική για την ορθή εκπλήρωση των όσων ορίζει η νομοθεσία για την τήρηση του διπλογραφικού συστήματος σύμφωνα με το ΠΔ 146/2003, αρκεί η συνολική προσφορά τους να μην υπερβαίνει το Προϋπολογισμό (π.χ. ζητούμενων στοιχείων από Γ.Λ.Κ., κλπ).

Σε περίπτωση που δεν επισημανθούν επιπρόσθετες (υποχρεωτικές) εργασίες στην προσφορά του μειοδότη, τότε ρητά θα θεωρείται αποδεκτό, ότι ο μειοδότης θα ολοκληρώσει οιαδήποτε επιπρόσθετη εργασία που τυχόν θεωρηθεί υποχρεωτική για την ορθή εκπλήρωση των υποχρεώσεων του φορέα σύμφωνα με την ισχύουσα Νομοθεσία, χωρίς να έχει αξίωση καμίας επιπρόσθετης αμοιβής.

Λόγω της σημασίας, της πολυπλοκότητας και του επείγοντος χαρακτήρα του έργου, οι συμμετέχοντες πρέπει να έχουν επί ποινή αποκλεισμού, αποδεδειγμένες ικανότητες, εξειδικευμένες γνώσεις και σημαντική εμπειρία σε ζητήματα όπως:

* Η εμπειρία σε τήρηση λογιστικών βιβλίων σε Ν.Π.Δ.Δ., που εφαρμόζουν υποχρεωτικά διπλογραφική λογιστική ή σε Ανώνυμες εταιρείες ή σε Εταιρείες Περιορισμένης Ευθύνη. Κατά την επιλογή, θα συνεκτιμηθεί ιδιαίτερα η προηγούμενη εμπειρία του αναδόχου, σε εφαρμογή Π.Δ. 146/2003, ενώ θα αξιολογηθεί θετικά η προηγούμενη εμπειρία του σε εφαρμογή των Π.Δ. 205/1998 (Κλαδικό Λογιστικό Σχέδιο των Ν.Π.Δ.Δ.) και Π.Δ. 315/1999 (Κλαδικό Λογιστικό Σχέδιο των Ο.Τ.Α.).
* Η εγκατάσταση και υποστήριξη έργων Διπλογραφικού Λογιστικού Συστήματος με βάσει το Π.Δ. 146/03.
* Η σύνταξη Ισολογισμών και λοιπών οικονομικών καταστάσεων σε Δημόσιες Μονάδες Υγείας με βάσει το Π.Δ. 146/03
* Διαθέτουν Άδεια Λειτουργίας Γραφείου Παροχής Λογιστικών-φοροτεχνικών υπηρεσιών από το Οικονομικό Επιμελητήριο της Ελλάδας, βάση του Ν. 2515/97 και Π.Δ. 340/98 για τα διαγωνιζόμενα νομικά πρόσωπα.

**Δεν θα γίνονται δεκτές προσφορές που δεν θα διαθέτουν τα παραπάνω προσόντα.**

Δεδομένου ότι τα ανωτέρω θα αποτελέσουν βασικά στοιχεία για την αξιολόγηση του διαγωνιζόμενου , θα πρέπει οι σχετικές πληροφορίες να είναι όσο το δυνατόν πιο αναλυτικές και εμπεριστατωμένες.

**Δ. ΧΡΟΝΟΣ ΙΣΧΥΟΣ ΣΥΜΒΑΣΕΩΣ**

Το έργο θα διαρκέσει **από την ημερομηνία υπογραφής της σύμβασης έως και 1 έτος**.

Ε. ΟΜΑΔΑ ΕΡΓΟΥ

1. Η σύνθεση της ομάδας έργου καθώς και η εμπειρία του υπευθύνου του έργου σύμφωνα με την ΚΥΑ 620086/ΕΓΔΕΚΟ 1992/08 (ΦΕΚ 2657/β/30-12-2008) είναι η παρακάτω:

* Ένας **(1)** Λογιστής-Φοροτέχνης με άδεια Α’ Τάξεως ως **Επικεφαλής της Ομάδας Έργου.**
* Ως εμπειρία νοείται η εμπειρία του φυσικού προσώπου, που θα είναι επικεφαλής της προτεινόμενης από τον ανάδοχο ομάδας, για την υλοποίηση του έργου και ειδικότερα η υπογραφή απ’ αυτόν τουλάχιστον τριών ισολογισμών, τα τελευταία τρία χρόνια πριν από την προκήρυξη του διαγωνισμού. Σε περίπτωση που αυτό το πρόσωπο για οποιονδήποτε λόγο, αποχωρήσει από την ομάδα, θα πρέπει να αντικατασταθεί εντός δέκα ημερών από άλλο πρόσωπο που να κατέχει τα προσόντα που απαιτεί το εδάφιο α της παρ.3 αυτής της ΚΥΑ 620086
* Το φυσικό πρόσωπο που τεκμηριώνει την εμπειρία του αναδόχου , να είναι κάτοχος άδειας λογιστή-φοροτέχνη Α΄ τάξεως. Τα υπόλοιπα φυσικά πρόσωπα που θα πλαισιώνουν την ομάδα του αναδόχου ως βοηθοί, θα πρέπει να είναι κάτοχοι αδείας λογιστή-φοροτέχνη β΄& Γ΄ τάξεως. Επιπλέον όλα τα μέλη της ομάδας του αναδόχου πρέπει να έχουν πτυχίο Τμήματος Λογιστικής ή τμήματος Λογιστικής και Χρηματοοικονομικής ή Τμήματος Οργάνωσης και Διοίκησης Επιχειρήσεων ή Τμήματος Διοίκησης Επιχειρήσεων ΑΕΙ ή ΤΕΙ.
* Ένας **(1)** Λογιστής – Φοροτέχνης με άδεια Β’ Τάξεως πτυχιούχος Α.Ε.Ι ή Τ.Ε.Ι

**Στ. ΤΟΠΟΣ ΕΚΤΕΛΕΣΗΣ ΥΠΗΡΕΣΙΩΝ**

Η εκτέλεση των Υπηρεσιών του Αναδόχου θα πραγματοποιείται στην Έδρα του φορέα. Εξειδικευμένες εργασίες θα μπορούν να εκτελούνται στην έδρα του Αναδόχου, ***ή*** όπου ζητηθεί εφόσον υπάρχει σύμφωνη γνώμη της επιτροπής παρακολούθησης του έργου.

**Ζ. ΠΡΟΥΠΟΛΟΓΙΣΜΟΣ ΕΡΓΟΥ**

Η προϋπολογιζόμενη συνολική αξία του έργου ορίζεται σε **5.660,00** **€** μη συμπεριλαμβανομένου ΦΠΑ.

**Η. ΑΞΙΟΛΟΓΗΣΗ ΠΡΟΣΦΟΡΩΝ**

Η κατακύρωση του διαγωνισμού θα γίνει με κριτήριο κατακύρωσης την **ΧΑΜΗΛΟΤΕΡΗ ΤΙΜΗ ΧΩΡΙΣ Φ.Π.Α.** για το σύνολο της παροχής υπηρεσιών.

**ΣΗΜΕΙΩΣΗ:** Οι προαναφερόμενες εργασίες θα πραγματοποιούνται ύστερα από απόφαση του Διοικητικού Συμβουλίου, εφόσον απαιτείται.

ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΠΡΟΣΦΟΡΩΝ

Η προσφορά, όπως αναφέρθηκε και προηγουμένως θα γίνεται αποδεκτή στο Γραφείο Κληρονομιών το αργότερο ως την **Παρασκευή 10/4/2020**  **και ώρα 14:30μ.μ.** και σύμφωνα με το πρωτόκολλο της Γραμματείας του Γενικού Νοσοκομείου Μυτιλήνης «Βοστάνειο».

ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής στο διαγωνισμό έχουν φυσικά ή νομικά πρόσωπα, ημεδαπά και αλλοδαπά, ή ενώσεις/κοινοπραξίες αυτών ή συνεταιρισμοί που πληρούν τους όρους που καθορίζονται στη παρούσα διακήρυξη.

ΔΙΑΔΙΚΑΣΙΑ ΕΠΙΛΟΓΗΣ

Οι προσφορές των υποψηφίων θα αξιολογηθούν από το Νοσοκομείο. Μετά την αξιολόγηση των προσφορών, θα αναδειχθεί ως επικρατέστερος ανάδοχος, αυτός που υπέβαλε την χαμηλότερη οικονομική προσφορά.

ΔΙΚΑΙΩΜΑΤΑ ΤΟΥ ΝΟΣΟΚΟΜΕΙΟΥ

Το Γενικό Νοσοκομείο Μυτιλήνης «ΒΟΣΤΑΝΕΙΟ» ως διαχειριστής των κληρονομιών Γεωργίου Α. Βοστάνη , Μιλτιάδη Παναγιώτη Χλιμίτζα Βερβέρη και Τζιτζή διατηρεί το δικαίωμα κατά την διακριτική του ευχέρεια σε κάθε στάδιο, να διαφοροποιήσει την παρούσα διαδικασία και / ή το χρονοδιάγραμμα αυτής και / ή να αιτηθεί κάθε συμπληρωματική πληροφορία ή έγγραφο χρειάζεται, από κάθε ενδιαφερόμενο.

Το Νοσοκομείο διατηρεί το δικαίωμα να μην κατακυρώσει το αποτέλεσμα του διαγωνισμού στον μειοδότη, να αιτηθεί βελτίωση της προσφοράς του επικρατέστερου Αναδόχου, να ματαιώσει οριστικά τον διαγωνισμό, ή να επαναλάβει το διαγωνισμό με ή χωρίς τροποποίηση των όρων, χωρίς οποιαδήποτε αποζημίωση του μειοδότη και των λοιπών υποψηφίων που έλαβαν μέρος στον διαγωνισμό.

ΓΕΝΙΚΟΙ ΟΡΟΙ- ΕΜΠΙΣΤΕΥΤΙΚΟΤΗΤΑ- ΖΗΤΗΜΑΤΑ ΚΥΡΙΟΤΗΤΑΣ & ΠΝΕΥΜΑΤΙΚΗΣ ΙΔΙΟΚΤΗΣΙΑΣ

* + 1. Η χρονική διάρκεια της σύμβασης που θα συναφθεί **θα είναι ένα (1) έτος**. Το Νοσοκομείο θα διατηρεί το δικαίωμα να παρατείνει μονομερώς τη σύμβαση με τους ίδιους όρους (τεχνικούς, οικονομικούς κ.λ.π). Ο Λογιστής ή ο εξουσιοδοτημένος από το λογιστικό γραφείο οφείλει να παρέχει, προς το Νοσοκομείο, αυτοπροσώπως τις υπηρεσίες που αναφέρονται στο αντικείμενο του έργου της παρούσης. Αυτό επιβάλλεται λόγω της εμπιστευτικότητας, της ιδιαιτερότητας και της σπουδαιότητας του ρόλου του λογιστή και των διεργασιών που θα πραγματοποιηθούν.
    2. Το Νοσοκομείο διατηρεί το δικαίωμα μονομερούς λύσης της σύμβασης στην περίπτωση κατάργησης ή ριζικής διαφοροποίησης των συνθηκών επί των οποίων στηρίζεται η υπογραφή της,
    3. Καμία αποζημίωση ή άλλη χρηματική καταβολή, δεν δικαιούται ο ανάδοχος στις περιπτώσεις αδράνειας, παύσης κλπ. της σύμβασης, ιδίως δε γιατί δεν παρουσιάστηκε ανάγκη χρησιμοποίησης των συμβατικών υπηρεσιών.
    4. Η αμοιβή του αναδόχου παραμένει σταθερή μέχρι τη λήξη της σύμβασης και τυχόν παράτασης αυτής και δεν υπόκειται σε καμία μεταβολή ή αναπροσαρμογή ή αυξομείωση, λόγω ανατίμησης στην αγορά ή για οποιοδήποτε λόγο ή αιτία συμπεριλαμβανομένων και εκείνων του άρθρου 338 Α.Κ. και των επόμενων του.
    5. Το Νοσοκομείο δικαιούται να καταγγείλει αμέσως και αζημίως εν όλω ή εν μέρει κατά την κρίση του την σύμβαση, είτε να υπαναχωρήσει αυτής εν όλω ή εν μέρει κατά την κρίση του, επιφυλασσόμενο κάθε άλλου νομίμου δικαιώματος του, στην περίπτωση που (ενδεικτικά):
       - Ο ανάδοχος δεν εκτελέσει τα συμφωνηθέντα
       - Ο ανάδοχος δεν τηρήσει οποιοδήποτε όρο της σύμβασης, τούτων θεωρουμένων όλων ουσιωδών
       - Το Νοσοκομείο θεωρήσει ότι οι παρεχόμενες υπηρεσίες, δεν είναι σύμφωνες με τις υψηλές απαιτήσεις που υπαγορεύονται από τον χαρακτήρα του Νοσοκομείου.
    6. Σε περίπτωση καταγγελίας ο ανάδοχος κηρύσσεται έκπτωτος και το Νοσοκομείο διατηρεί το δικαίωμα καταλογισμού σε βάρος του αναδόχου της διαφοράς τιμής, άλλων πρόσθετων δαπανών και κάθε άλλης αποθετικής ζημίας που τυχόν θα προκύψουν από την ανάθεση της συγκεκριμένης υπηρεσίας, με βάση απόφασης του Δ.Σ. του Νοσοκομείου σε άλλο ανάδοχο. Περαιτέρω το Νοσοκομείο δικαιούται να αναστείλει την καταβολή οποιουδήποτε ποσού, πληρωτέου σύμφωνα με την παρούσα σύμβαση προς τον ανάδοχο, μέχρις εκκαθαρίσεως των μεταξύ τους υποχρεώσεων.
    7. Ο ανάδοχος δεν έχει καμία απολύτως σχέση εξαρτημένης εργασίας με το Νοσοκομείο.
    8. Ο ανάδοχος δεν δικαιούται για κανένα λόγο να διακόψει την παροχή των υπηρεσιών του, εκτός από τις περιπτώσεις ανωτέρας βίας, οι οποίες παρατίθενται περιοριστικά:
       - Πυρκαγιά
       - Πλημμύρα
       - Σεισμός
       - Πόλεμος
    9. Το Νοσοκομείο δεν ευθύνεται για τυχόν έξοδα, απώλειες, ζημίες και δαπάνες του αναδόχου που προκλήθηκαν από την άσκηση ένδικων μέσων κατά της πρόσκλησης εκδήλωσης ενδιαφέροντος.
    10. Η σύμβαση θα εκτελεσθεί από τον ανάδοχο. Σε περίπτωση ανάθεσης εργασιών σε υπεργολάβο θα πρέπει να συντρέχουν οι παραπάνω προϋποθέσεις και χωρίς καμία οικονομική υποχρέωση των Κληροδοτημάτων.
    11. Η σύμβαση που θα συναφθεί θα διέπεται από το Ελληνικό Δίκαιο. Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της σύμβασης ή εξ αφορμής της, το Νοσοκομείο και ο ανάδοχος καταβάλλουν κάθε προσπάθεια για την φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών πάντα υπό το πρίσμα της προστασίας του Δημοσίου συμφέροντος.
    12. Σε περίπτωση αδυναμίας εξεύρεσης κοινά αποδεκτής λύσης αποκλειστικά αρμόδια είναι τα Ελληνικά Δικαστήρια και δη αυτά των αρμόδια δικαστήρια της Μυτιλήνης.
    13. Οποιαδήποτε μεταβολή στην ισχύουσα νομοθεσία που διέπει την παρούσα πρόσκληση, αφενός είναι δεσμευτική για τον ανάδοχο, οποίος και οφείλει να την εφαρμόσει άμεσα, αφετέρου δεν δύναται σε καμία περίπτωση η μεταβολή αυτή να προκαλέσει οποιαδήποτε πρόσθετη οικονομική επιβάρυνση για το Νοσοκομείο.

Εμπιστευτικότητα

1. Χωρίς την προηγούμενη γραπτή συναίνεση του Νοσοκομείου, ο ανάδοχος δεν αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την παροχή της υπηρεσίας, ούτε κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με το αντικείμενο. Σε περίπτωση αθέτησης από τον ανάδοχο της ως άνω υποχρέωσής του, το Νοσοκομείο δικαιούται να απαιτήσει την αποκατάσταση τυχόν ζημίας του και την παύση κοινοποίησης των εμπιστευτικών πληροφοριών και την παράλειψη της στο μέλλον.
2. Ο ανάδοχος δεν δύναται να προβαίνει σε δημόσιες δηλώσεις χωρίς την προηγούμενη συναίνεση του Νοσοκομείου, ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στο Νοσοκομείο και δεν δεσμεύει το Νοσοκομείο, με κανένα τρόπο, χωρίς την προηγούμενη γραπτή του συναίνεση.
3. Οι προαναφερόμενοι όροι περί εμπιστευτικότητας δεσμεύουν τον ανάδοχο και μετά την ολοκλήρωση του έργου εις το διηνεκές.

Ζητήματα κυριότητας και πνευματικής ιδιοκτησίας

1. Όλες οι εκθέσεις και τα συναφή στοιχεία, όπως διαγράμματα, σχέδια, προδιαγραφές, πλάνα, στατιστικά στοιχεία, υπολογισμοί και κάθε άλλο σχετικό έγγραφο ή υλικό που αποκτάται, συγκεντρώνεται ή καταρτίζεται από τον ανάδοχο κατά την εκτέλεση του έργου του, είναι εμπιστευτικά και ανήκουν στην απόλυτη ιδιοκτησία του Νοσοκομείου.

2. Ο ανάδοχος, μόλις ολοκληρώσει την εκτέλεση του έργου, παραδίδει όλα τα έγγραφα και τα στοιχεία στο Νοσοκομείο. Ο ανάδοχος μπορεί να κρατά αντίγραφα αυτών των εγγράφων και στοιχείων, αλλά δεν επιτρέπεται να τα χρησιμοποιήσει, χωρίς την προηγούμενη γραπτή συναίνεση του Νοσοκομείου.

|  |  |
| --- | --- |
| **Συννημένα:** | **Ο**  **ΔΙΟΙΚΗΤΗΣ**  **του Γ.Ν.Μ. «Βοστάνειο» ως διαχειριστής των κληρονομιών του Γ.Ν.Μ. «Βοστάνειο»** |
|  | **ΚΑΜΠΟΥΡΗΣ ΓΕΩΡΓΙΟΣ** |
| **ΠΙΝΑΚΑΣ ΑΠΟΔΕΚΤΩΝ:**   1. **ΠΡΟΣ ΚΑΘΕ ΕΝΔΙΑΦΕΡΟΜΕΝΟ ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ TOY ΓΕΝΙΚΟΥ ΝΟΣΟΚΟΜΕΙΟΥ ΜΥΤΙΛΗΝΗΣ «ΒΟΣΤΑΝΕΙΟ»** (www.vostanio.gr) 2. **ΥΠΟΥΡΓΕΙΟ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣ «ΔΙΑΥΓΕΙΑ»** |  |